Berlingske Tidende, 1805-06-14
Premier: For et Antal ikke mindre end 60 voxne eller store Sælhunde, eller 100 smaa og unge dito, 30 Rdlr. For den næste Mængde, ikke mindre end 40 store eller 70 smaa, 20 Rdlr. For den næst største Mængde, ikke mindre end 25 Stykker store eller 40 smaa, 10 Rdlr. Paalidelige Attester maae medfølge Premie=Æskningen, at den angivne Mængde er fanget af Vedkommende efter Premiemateriens Forskrivt, og ikke af andre de Premie=Æskende overladt, for at vinde Premie. Selskabet vil tillige tage i Betragtning, hvorledes en hver veed at benytte sig af sin Fangst, deels ved at bevare og forhandle de Skind, som falde af Sælhunden, deels ved at vinde den største muelige Mængde Tran i Forhold til Sælhundenes Antal, Størrelse og Egenskab, til hvilken Ende enhver, som æsker bemeldte Premie, desuden maae angive og beviisliggiøre, hvad Tran har har vundet eller hvor mange Skind han enten haver vel bevarede i Behold, eller afsatte, samt hvorledes og til hvilke Priser begge Dele ere solgte: hvortil desuden maae føies af hvad forskiellig Art Sælhundene ere, da nogle, skiønt deres Størrelser ere lige, give ulige Mængde Tran; paa hvilke samtlige Omstændigheder Selskabet vil see ved Premie=Tilkiendelsen. Disse Premier kunne af een og samme Person ikke vindes oftere end trende Gange, og ingen, som eengang har vundet nogen af dem, maae indfinde sig til Samæskning, med mindre han har et høiere Antal Sælhunde at æske Premie for, end det Antal var, hvorfor samme Person, tilforn er bleven givet Premie. Æskningen med tilhørende Beviser og Anmeldelser maae, i Følge foregaaende, indsendes til Selskabet til Midten af December Maaned 1805, eller i det seneste inden samme Maaneds Udgang. 54. Erfarenhed har alt for ofte lært, hvor mange ulykkelige Jldsvaader der i Landsbyerne ere opkomne af Maltgiøren og Hørrens Tørring. Disse Farer og de Jldsvaaders Antal vilde formindskes, naar en Landsby paa fælleds Bekostning og til fælleds Brug paa Marken i den behørige Afstand fra Byen, lod opføre en liden Bygning, i hvilken var indrettet Bagerovn og Kølle. Selskabet udsætter derfor for den Bye, som først efter Bekiendtgiørelsen af dette opfører en Bagerovn og Kølle paa Marken en Premie at 20 Rdlr. Dersom flere Byer paa engang have opført saadanne Ovne og Køller, saa vil den største Bye erholde Premien, dog vil Selskabet være betænkt paa, at give de andre Gratificationer efter Byernes Størrelse. Det vil ligeledes paasees, om slige Indretninger ere brændebesvarende, og fortrinligen ville de komme i Betragtning til Premie, som forene dermed en HørtørringsIndretning efter den Schrolske Maade paa HøravlingsJnstitutet i Fyen, hvorover man snart fra det Kongl. Commerce=Collegium kan vente en Beskrivelse med Tegning. Flere enkelte og udflyttede Gaarde, som forene sig om en saadan Bygning, kunne og vinde Gratificationer. Premierne maae æskes inden Aarets Udgang, og det maatte desuden bevises, at Ovnen af samtlige Deeltagne har været brugt i det mindste 2 Maaneder. 55. For den Bonde eller Bondebye i Assens og Hindsgauls Amter, som foreviser Selskabet Prøver, af velbrændte Muursteene fra et nyt anlagt Landsbye Teglbrænderie, hvis Indretning svarer til den af Hr. Pastor Piil i hans bekiendte Afhandling foreskrevne Omgangsmaade, udsættes en Premie af 10 Rdlr. Prøver med Attesterne af kyndige Mænd, som ere paategnede af Stedets Præst og Øvrighed, indsendes inden December Maaneds Udgang 1805. Det er Hr. Kammerjunker Cederfeldt de Simonsen, til Erholm og Søndergaard, som udsætter denne Premie. Efter Selskabets Ordre. J. W. Hornemann,